CELEX: 32004D0301
Language: hr
Date: 2004-03-30 00:00:00
Title: 2004/301/EZ: Odluka Komisije od 30. ožujka 2004. o odstupanju od Odluka 2003/803/EZ i 2004/203/EZ u vezi s oblikom certifikata i putovnica za nekomercijalno kretanje pasa, mačaka i pitomih vretica te o izmjeni Odluke 2004/203/EZ (priopćena pod brojem dokumenta C(2004) 1068)  Tekst značajan za EGP

03/Sv. 017
            
            
               HR
            
            
               Službeni list Europske unije
            
            
               126
            
         32004D0301
   
               L 098/55
            
            
               SLUŽBENI LIST EUROPSKE UNIJE
            
            
               30.03.2004.
            
         
      ODLUKA KOMISIJE
   
   od 30. ožujka 2004.
   o odstupanju od Odluka 2003/803/EZ i 2004/203/EZ u vezi s oblikom certifikata i putovnica za nekomercijalno kretanje pasa, mačaka i pitomih vretica te o izmjeni Odluke 2004/203/EZ
   (priopćena pod brojem dokumenta C(2004) 1068)
   (Tekst značajan za EGP)
   (2004/301/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu (EZ) br. 998/2003 Europskog parlamenta i Vijeća od 26. svibnja 2003. o zahtjevima zdravlja životinja primjenjivim na nekomercijalno kretanje kućnih ljubimaca i o izmjeni Direktive Vijeća 92/65/EEZ (1), a posebno njezin članak 8. stavak 4. i članak 21.,
   budući da:
   
               (1)
            
            
               Uredbom (EZ) br. 998/2003 utvrđeni su veterinarski uvjeti koji se primjenjuju na nekomercijalno kretanje kućnih ljubimaca pasa, mačaka i pitomih vretica.
            
         
               (2)
            
            
               Odlukom Komisije 2003/803/EZ (2) utvrđen je obrazac putovnice za nekomercijalno kretanje životinja tih vrsta između država članica, a Odlukom Komisije 2004/203/EZ (3) utvrđen je obrazac certifikata za nekomercijalno kretanje iz trećih zemalja.
            
         
               (3)
            
            
               Od 3. srpnja 2004. isprave koje udovoljavaju tim obrascima trebaju se dati na uvid tijelima odgovornima za pregled.
            
         
               (4)
            
            
               Radi olakšavanja prijelaza na mjere iz Uredbe (EZ) br. 998/2003, certifikati izdani za nekomercijalni ulaz u državu članicu prije primjene te Uredbe trebaju se smatrati valjanima do datuma njihovog isteka ako udovoljavaju uvjetima utvrđenima tom Uredbom.
            
         
               (5)
            
            
               Međutim, s obzirom na posebnu situaciju u državama članicama navedenim u Prilogu II. dijelu A, primjereno je tijekom tog prijelaznog razdoblja zadržati nacionalne uvjete koji se primjenjuju na prihvaćanje certifikata o cijepljenju protiv bjesnoće.
            
         
               (6)
            
            
               Također je primjereno priznati valjanim titracije protutijela provedene na temelju nacionalnih odredbi koje su se primjenjivale prije donošenja Odluke Komisije 2001/296/EZ od 29. ožujka 2001. o ovlašćivanju laboratorija za provjeru učinkovitosti cijepljenja protiv bjesnoće određenih domaćih mesojeda (4).
            
         
               (7)
            
            
               Nadalje, uzimajući u obzir zahtjeve određenih trećih zemalja, obrazac putovnice utvrđen Odlukom 2003/803/EZ za nekomercijalno kretanje unutar Zajednice pasa, mačaka i pitomih vretica treba se priznati valjanim za nekomercijalno kretanje iz trećih zemalja životinja onih vrsta koje su navedene u odjeljku 2. dijela B. Priloga II. Uredbi (EZ) br. 998/2003 kao alternativa certifikatima koji su na snazi za kretanje iz trećih zemalja.
            
         
               (8)
            
            
               Kako se Uredba (EZ) br. 998/2003 primjenjuje od 3. srpnja 2004., ova se Odluka treba primjenjivati od istog datuma.
            
         
               (9)
            
            
               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU ODLUKU:
   Članak 1.
   Odstupajući od Odluka 2003/803/EZ i 2004/203/EZ, te s obzirom na certificiranje bjesnoće, države članice odobravaju nekomercijalno kretanje između država članica i trećih zemalja, pasa, mačaka i pitomih vretica koje prati certifikat u obliku koji je različit od obrasca utvrđenog tim Odlukama pod uvjetom da udovoljava sljedećim zahtjevima:
   
               (a)
            
            
               izdan je prije 3. srpnja 2004.;
            
         
               (b)
            
            
               njegovo razdoblje valjanosti nije isteklo; i
            
         
               (c)
            
            
               potvrđuje udovoljavanje uvjetima utvrđenim Uredbom (EZ) br. 998/2003.
            
         Međutim, Ujedinjena Kraljevina, Irska i Švedska mogu zadržati nacionalne uvjete koji su se primjenjivali prije 3. srpnja 2004. za prihvaćanje certificiranja bjesnoće.
   Članak 2.
   Titracije protutijela obavljene na temelju nacionalnih odredbi prije stupanja na snagu Odluke 2001/296/EZ o uspostavi popisa laboratorija ovlaštenih za provođenja ove pretrage smatraju se valjanima.
   Članak 3.
   Članak 1. Odluke 2004/203/EZ zamjenjuje se sljedećim:
   
      „Članak 1.
      1.   Ovom se Odlukom utvrđuje obrazac certifikata za nekomercijalno kretanje iz trećih zemalja kućnih ljubimaca pasa, mačaka i pitomih vretica, predviđen člankom 8. stavkom 4. Uredbe (EZ) br. 998/2003.
      Taj certifikat traži se za ulazak iz svih trećih zemalja u državu članicu osim za Irsku, Švedsku i Ujedinjenu Kraljevinu i za ulaske u Irsku, Švedsku i Ujedinjenu Kraljevinu iz trećih zemalja navedenih u odjeljku 2. dijela B. i dijela C. Priloga II. Uredbi (EZ) br. 998/2003.
      2.   Odstupajući od stavka 1., države članice odobravaju nekomercijalno kretanje pasa, mačaka i pitomih vretica koje prati putovnica u skladu s obrascem utvrđenim Odlukom 2003/803/EZ iz onih trećih zemalja u odjeljku 2. dijela B. Priloga II. Uredbi (EZ) br. 998/2003 koje su Komisiju i države članice obavijestile o njihovoj namjeri da koriste putovnicu umjesto certifikata.”
   
   Članak 4.
   Ova se Odluka primjenjuje od 3. srpnja 2004.
   Članak 5.
   Ova je Odluka upućena državama članicama.
   
      Sastavljeno u Bruxellesu 30. ožujka 2004.
      
         
            Za Komisiju
         
         David BYRNE
         
         
            Član Komisije
         
      
   
   
      (1)  SL L 146, 13.6.2003., str. 1.
   
      (2)  SL L 312, 27.11.2003., str. 1.
   
      (3)  SL L 65, 3.3.2004., str. 13.
   
      (4)  SL L 102, 12.4.2001., str. 58.